ઘરે પહોચતાજ નિશાળના કપડા ફટાફટ નિકાળી બીજી ચડ્ડી પહેરી લેતા તે સમયે ટુવાલથી બદલવા પડતા નહિ સીધાજ નીકળો અને બીજા પહેરી ભાગો અને કહેતો કે મમ્મી નાહવા જવું છું, વળી મમ્મી કહેતી કે જોજે પાણી ભરાયા છે ત્યાંના જતો પણ વાત સંભાળે જ કોણ, બહાર દોસ્તો રાહ જોતા હોય તેમના હાથમાં માલદડી વાળો કપડાનો દડો હોય અને થોડીવારમાં તો બધા દોસ્તો ભેગા થઇ કીચડમાં રમવાનું ચાલુ, પણ કાદવવાળો દડો જયારે વાગતો જોરદાર લાલ લાલ થઈ જતું, રમતા રમતા જ્યાં પાણી ભરાતું ત્યાં અમારી નિશાળ પાસે પહોચી જતા, ત્યાં જે મસ્તી ચાલુ થતી તે થોભવાનું નામ જ ના લેતી.